Keravan Kokoomus ry. JÄSENTIEDOTE 3/2018

Hyvät yhdistyksen jäsenet,

Yhdistyksen hallitus piti kuluvan vuoden kolmannen kokouksensa 17.4.2018 Viertolassa. Esityslistan aiheina olivat mm. yhdistyksen jäsenmaksutilanne, kuluvan vuoden tapahtumat sekä Turussa järjestettävä puoluekokous.

Yhdistyksen jäsenrekisterissä on jonkin verran jäseniä, joilla on jäsenmaksurästejä. Rästejä on karhuttu ja osalla on ollut kyseessä unohdus ja karhuamisen jälkeen maksut on hoidettu kuntoon. Hallitus päätti erottaa yhdistyksen jäsenyydestä muutaman jäsenen, joilla on 3-4 vuoden jäsenmaksut rästissä.

Kokouksessa käsiteltiin alustava suunnitelma vuoden aikana järjestettävistä tapahtumista. Toukokuussa ohjelmassa on perinteinen vapunpäivän lipunnosto Aurinkomäellä ja tästä on kirjeen liitteenä oma mainos. Lisäksi toukokuussa on vierailu eduskuntaan kansanedustaja Veera Ruohon vieraaksi ja toukokuun lopussa on tarkoituksena julkistaa kunnallispoliittinen ohjelma loppuvaltuustokaudelle. Suunnitelmissa on myös oman SOTE/Maakuntauudistus -tilaisuuden järjestäminen Syksyllä on tarkoituksena järjestää mm. eduskuntavierailu sekä maakunta- ja eduskuntavaaleihin liittyviä tilaisuuksia. Kaikista tilaisuuksista tiedotetaan vielä erikseen.

Yhdistys lähettää puoluekokoukseen kolme edustajaa. Kevätkokouksessa saadun evästyksen perusteella hallitus laati puoluekokousaloitteen omaa asuntoa koskevan varainsiirtoveron huojentamisesta.

Hauskaa vappua,

Mikko Masalin